  Майя Бывальцева Коронавирус инфекцилэсь прививкаез трос калыклы пуктыны кутскем дырысен, 18-тӥ толшорысен, Удмуртиын вакцинацие черодэ 3 сюрс 400-лэсь трос адями гожтӥськиз. Со сярысь элькунысь тазалыкез утёнъя министерстволэн пресс-службаез ивортӥз. 415 адями коронавирусэн нюръяськонъя визь-кенеш центр пыр гожтӥськиз, 491 адями – Госуслуги портал пыр, 500 пала адями - эмъюртъёслэн регистратураоссы пыр. 2 сюрс пала адями огазеям группаосын прививкае ветлыны дась. 22-тӥ толшорлы элькунын вакциналэсь нырысетӥ дозазэ 3 сюрс 250 адями басьтӥз, кыкетӥзэ – 720 мурт. Озьыен, 18-22 толшоре Удмуртиын 2 сюрс 208 адями вакцинациез нырысьсэ ортчиз Али прививка пуктыны гожтӥськыны луэ: Госуслуги портал пыр (буш интыос вань ке), улон интыя поликлиникадылэн регистратураез пыр яке колл-центре 8-800-100-24-47 номеръя жингыртыса. Пусъём, коронавируслэсь прививка Удмуртиын арняяз кык пол пуктыло – вирнуналъёсы огазеям группаослы но кӧснуналъёсы вань мылкыд карисьёслы. Вакцинаци сярысь вань иворъёсты нимысьтыз  тодыны луэ. Тодэ вайытом, тулыспалэ Удмуртиысь куинез ковид-центръёс азьвыл сямен ужан радлыказы выжозы.  Тегъёс: Тазалык Ижкар Удмуртия коронавирус вакцина прививка  